OpenLLM-France/wikimedia huggingface dataset:
# Nereida (satèl·lit)

Nereida és un satèl·lit de Neptú, també conegut com a Neptú II. És, concretament, el tercer satèl·lit més gros del gegant gasós. El seu nom prové de les nereides de la mitologia grega, i vol dir "nimfa de mar". Nereida va ser descoberta per Gerard Kuiper, a l'1 de maig de 1949, a través d'un telescopi. Ell mateix li va posar el nom actual, el dia del seu descobriment. Nereida destaca per la seva excèntrica òrbita al voltant de Neptú, una excentricitat de 0.7507, que pot fer variar el seu semieix major de 5,513,787 km a 1372000 km o a 9655000 km. És el satèl·lit amb l'òrbita més excèntrica coneguda fins ara. Amb un diàmetre d'uns 340 km, i 50 K de temperatura, (També aproximadament), triga 360 dies a fer una volta completa al vuitè planeta, a més a més de tenir un període de rotació de 0,48 dies, (Que vindrien a ser 11 hores i 31 minuts. Alguns satèl·lits de Neptú, com Halimedes, es creu que es van formar per antigues col·lisions contra Nereida.

## Referències

* 1 2 «NASA FACTS» (en anglès). NASA.
* ↑ Jacobson, R. A.— AJ. «Planetary Satellite Mean Orbital Parameters». JPL satellite ephemeris. JPL (Solar System Dynamics), 03-04-2009. Arxivat de l'original el 2011-10-05. [Consulta: 26 octubre 2011].
* ↑ Jacobson, R. A. «The Orbits of the Neptunian Satellites and the Orientation of the Pole of Neptune». The Astronomical Journal, 137, 5, 03-04-2009, pàg. 4322–4329. Bibcode: 2009AJ....137.4322J. DOI: 10.1088/0004-6256/137/5/4322.
* ↑ URL de la referència: https://ssd.jpl.nasa.gov/?sat_phys_par. Data de consulta: 5 setembre 2020.
* ↑ Grav, T.; M. Holman; J. J. Kavelaars «The Short Rotation Period of Nereid». The Astrophysical Journal, 591, 1, 2003, pàg. 71–74. arXiv: astro-ph/0306001. Bibcode: 2003ApJ...591L..71G. DOI: 10.1086/377067.

## Enllaços externs

* Nereid Arxivat 2009-02-06 a Wayback Machine. (anglès)
# Huiwen de Qin

El Rei Huiwen de Qin (xinès:秦惠文王), també conegut com a Senyor Huiwen de Qin (xinès:秦惠文君) o Rei Hui de Qin (xinès:秦惠王), nom original de Ying Si (xinès:嬴駟), va ser un governant de l'estat de Qin de 338 aC a 311 aC durant el període dels regnes combatents de la Història de la Xina.

## Biografia

Ying Si va ser fill del Duc Xiao de Qin, i succeí al seu pare com a governant de Qin després de la mort d'aquest. Quan l'adolescent Ying era encara príncep hereu, cometé un crim i va ser severament castigat per això. El gran ministre Shang Yang llavors només era implementant les seues reformes autoritàries a les lleis de Qin i insistí que el príncep hereu hauria de ser castigat pel delicte malgrat tot i el seu estatus reial. El Duc Xiao aprovà els draconians càstigs i als tutors de Ying Si, el príncep Ying Qian i Gongsun Jia, se'ls va tallar al nas, per negligir els seus deures en educar al príncep de la corona, mentrestant Ying Si va ser apartat del palau reial.
Es creia que Ying Si albergava un ressentiment personal en contra de Shang Yang i quan aquest va arribar al tron com a rei de Qin Huiwen, feu condemnar a mort a Shang Yang per càrrecs de traïció a la pàtria. Això no obstant, el Rei Huiwen deixà intactes les reformes fetes a Qin pel seu pare i Yang Shang.
Durant el regnat del Rei Huiwen, Qin es va fer molt potent en termes de força militar, i constantment envaïa països veïns com a part de la seva política expansionista. En 316 aC conquerí l'Estat de Shu i l'Estat de Ba al sud de la conca de Sichuan. L'estratègia ací era annexionar i colonitzar les terres semicivilitzades terres del sud en compte d'afrontar les més avançades de l'est amb els seus grans exèrcits. L'estrateg Su Qin, un estudiant de Guiguzi, va aconseguir convèncer els altres sis estats principals per formar aliança amb Qin però Zhang Yi, el seu company d'estudis va entrar al servei del rei Huiwen i va ajudar a trencar l'aliança de sembrar la discòrdia Qin entre els sis països.
El Rei Huiwen governà Qin per 27 anys i morí en 311 aC a l'edat dels 46 anys. Va ser succeït pel seu fill, el Rei Wu de Qin.
# Northfield (Minnesota)

Northfield és una població dels Estats Units a l'estat de Minnesota. Segons el cens del 2003 tenia 18.256 habitants.

## Demografia

Segons el cens del 2000, Northfield tenia 17.147 habitants, 4.909 habitatges, i 3.210 famílies. La densitat de població era de 947,1 habitants per km².
Dels 4.909 habitatges en un 35,4% hi vivien nens de menys de 18 anys, en un 52,7% hi vivien parelles casades, en un 9,6% dones solteres, i en un 34,6% no eren unitats familiars. En el 27,5% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,08.
Per edats la població es repartia de la següent manera: un 20,2% tenia menys de 18 anys, un 32,1% entre 18 i 24, un 21% entre 25 i 44, un 16,1% de 45 a 60 i un 10,5% 65 anys o més.
L'edat mediana era de 23 anys. Per cada 100 dones de 18 o més anys hi havia 87,7 homes.
La renda mediana per habitatge era de 49.972$ i la renda mediana per família de 61.055$. Els homes tenien una renda mediana de 40.008$ mentre que les dones 28.456$. La renda per capita de la població era de 18.619$. Entorn del 2,8% de les famílies i el 7,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Fills il·lustres

* Peter Agre (1949 -) biòleg, Premi Nobel de Química de l'any 2003.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Northfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Northfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Seversky P-35

El Seversky P-35 va ser un avió de caça fabricat als Estats Units per la companyia Seversky Aircraft a finals dels anys 1930. Contemporani del Hawker Hurricane britànic i del Messerschmitt Bf 109 alemany, el P-35 va ser el primer caça monoplaça del Cos Aeri de l'Exèrcit dels Estats Units amb les tres característiques pròpies d'un caça modern de la seva època: construcció completament metàl·lica, tren d'aterratge retràctil i cabina de pilotatge tancada.

## Disseny i desenvolupament

El P-35 va sorgir com un prototip d'un caça biplaça construït per la Seversky Aircraft Corporation, responent a una sol·licitud de la USAAC a la que es demanava un nou caça,que va ser denominat Seversky SEV-2XP, però mentre estava sent avaluat, al juny de 1935, va resultar prou danyat com per ser retornat a la fàbrica per a la seva reparació.
El dissenyador de la companyia, Alexander Kartveli, va aprofitar l'oportunitat per introduir un tren d'aterratge retràctil i reformar la cabina en una configuració monoplaça; en conseqüència, l'avió va ser rebatejat SEV-1XP. Quan la USAAC el va provar, es va constatar que li faltava potència, de manera que el seu motor radial Wright R-1820-G5 Cyclone va ser substituït per un motor de 14 cilindres Pratt & Whitney R-1830-9 de 709 kW, passant-se a anomenar SEV-7 que l'USAAC anomenaria com a P-35.
Els 76 avions encarregats per la Força Aèria van ser lliurats entre juliol de 1937 i agost de 1938. L'últim del lot seria completat en una variant millorada denominada XP-41, que va alçar el vol poc temps abans que la companyia canviés el seu nom pel de Republic Aircraft Corporation. De fet, el XP-41 va ser el prototip del Republic P-43 Lancer. El XP-41 utilitzava un motor Twin Wasp R-1830-19 d'1.200 cv, tenia una velocitat màxima de 520 km/h i un abast de 2.300 km. El 1939 va participar en la competició de caça contra el Curtiss XP-40, el Curtiss Hawk 75 i el XP-37 (Curtiss Modelo 75).
El P-35 va ser ofert per a l'exportació i el govern suec va encarregar els primers 15 avions d'un lot de 120, anomenats EP-106, que diferien primordialment per muntar un motor R-1830-45 més potent, i un armament més pesant. Quan ja la meitat d'ells havien estat entregats els Estats Units van declarar un embargament contra l'exportació d'armes a qualsevol país que no fos Gran Bretanya pel que els 60 restants van ser requisats per la USAAC i incorporats a les seves files com a P-35A. Aquests aparells van ser escombrats pels japonesos a les Filipines, doncs només vuit de 48, romanien en estat de vol després dels dos primers dies d'atacs enemics. Això va suposar l'últim desplegament operatiu d'aquest model; els dotze restants van ser venuts a Equador.

## Versió civil

El 1937 Seversky va desenvolupar també una versió del P-35 per a ús civil que va ser batejat com a Sev-2 que era pràcticament idèntic al seu model militar. Els tres darrers trofeus Bendix, des de 1937, van ser guanyats amb aquest model d'avió.

## Referències

* 1 2 3 4 Jackson, Robert. La enciclopedia de la aviación (en castellà). Edimat Libros, S.A., 2014, p. 440-441. ISBN 9788497941983.
# Pathfinder

«Pathfinder» té aquests significats:
* Ofelaš, pel·lícula sami de l'any 1987 dirigida per Nils Gaup
* Pathfinder (pel·lícula de 2007), pel·lícula d'aventures de l'any 2007 dirigida per Marcus Nispel i protagonitzada per Karl Urban i Moon Bloodgood
* Mars Pathfinder, sonda espacial no tripulada de la NASA llençada el 1996 cap al planeta Mart
* LISA Pathfinder, sonda espacial de la NASA/ESA per ser llançada en el 2015
# Zoumi

Zoumi (àrab زومي) és un municipi rural de la província d'Ouezzane de la regió de Tànger-Tetuan-Al Hoceima al Marroc. Segons el cens de 2014 tenia una població total de 40.661 persones.

## Referències

* ↑ «Population légale d'après les résultats du RGPH 2014». Bulletin officiel, N° 6354, 2015. Arxivat de l'original el 26 de desembre 2018 [Consulta: 19 novembre 2015].
# Grup electrogen

Un grup electrogen és un dispositiu autònom capaç de produir electricitat. La majoria de grups electrògens estan constituïts per un motor tèrmic accionat per un alternador. El seu pes pot variar d'uns pocs quilograms a desenes de tones. La potència d'un grup electrogen s'expressa en kVA (kilovolts ampere).
Els grups electrògens s'utilitzen en zones no abastides per la xarxa elèctrica o bé quan hi ha talls del subministrament elèctric.
Funcionen amb tota mena de carburants. Els més utilitzats són la gasolina, el gasoil, el gas natural, els biocarburants i pels més potents, el fuel-oil.
# Hürriyet

Hürriyet (en turc, llibertat) és un dels diaris més llegits de Turquia (juntament amb Zaman i Sabah).
És publicat pel grup empresarial Doğan i es defineix com a diari liberal de centreesquerra, tot i que té una accentuada inclinació nacionalista.
Existeix un diari en anglès del mateix grup empresarial titulat Hürriyet Daily News, que fou el primer diari aparegut a Turquia en llengua anglesa.

## Vegeu també

* Hürriyet Daily News

## Referències

* ↑ Medyatava (turc)
# Mirjam Melchers

Mirjam Melchers (Arnhem, 26 de setembre de 1975) és una ciclista neerlandesa, ja retirada, que fou professional del 2001 al 2010. Va combinar el ciclocròs amb la ruta. Ha obtingut medalles dels campionats del món d'ambdues disciplines.
Durant la seva carrera esportiva va prendre part en tres edicions dels Jocs Olímpics d'Estiu, el 2000, 2004 i 2008. Destaca la sisena posició aconseguida en la cursa en ruta el 2004.
En el seu palmarès destaquen tres campionats nacionals, un en ruta i dos en contrarellotge, així com el Tour de Flandes de 2005 i 2006 i una etapa al Giro d'Itàlia.
Està casada amb el també ciclista Jean-Paul van Poppel.

## Palmarès en ruta

* 1998
** Vencedora d'una etapa al Holland Ladies Tour
* 1999
** Vencedora d'una etapa al Holland Ladies Tour
** Vencedora d'una etapa al Tour de l'Aude
** Vencedora d'una etapa al Gran Bucle
** Vencedora d'una etapa del Tour de Snowy
* 2000
** Campiona dels Països Baixos en ruta
** 1a al Holland Ladies Tour i vencedora d'una etapa
** 1a a la Parel van de Veluwe
** Vencedora d'una etapa al Gran Bucle
** Vencedora de 2 etapes del Tour de Snowy
* 2001
** 1a a la Volta a Turíngia i vencedora de 2 etapes
** Vencedora d'una etapa del Tour de Snowy
* 2002
** 1a a la Primavera Rosa
** Vencedora d'una etapa a l'Emakumeen Bira
** Vencedora d'una etapa al Holland Ladies Tour
** Vencedora d'una etapa de la Volta a Turíngia
** Vencedora d'una etapa del Tour de Snowy
* 2003
** 1a a la Ster van Walcheren i vencedora d'una etapa
** 1a al Gran Premi Castella i Lleó
** 1a a la Novilon Euregio Cup i vencedora d'una etapa
** 1a a l'Emakumeen Bira i vencedora d'una etapa
* 2004
** Campiona dels Països Baixos en contrarellotge
** 1a al Holland Ladies Tour i vencedora d'una etapa
** 1a a la LuK Challenge (amb Leontien van Moorsel)
** 1a a la Volta a Castella i Lleó i vencedora d'una etapa
** 1a al Holland Hills Classic
* 2005
** 1a al Tour de Flandes
** 1a a la Durango-Durango Emakumeen Saria
** 1a a la Ster Zeeuwsche Eilanden i vencedora d'una etapa
** Vencedora d'una etapa del Giro d'Itàlia
** Vencedora d'una etapa del Giro de Toscana-Memorial Michela Fanini
* 2006
** 1a al Tour de Flandes
* 2007
** 1a al Gran Premi Gerrie Knetemann
* 2008
** Campiona dels Països Baixos en contrarellotge
** Vencedora d'una etapa del Giro d'Itàlia

## Palmarès en ciclocròs

* 2003-2004
** Campiona dels Països Baixos en ciclocròs
* 2007-2008
** Campiona dels Països Baixos en ciclocròs

## Referències

* 1 2 «MELCHERS Mirjam épouse VAN POPPEL (Maria Wilhelmina Johanna)». [Consulta: 10 desembre 2023].
* ↑ «Mirjam Melchers to take baby break». [Consulta: 10 desembre 2023].
* 1 2 ONLUS®, Museo del Ciclismo Associazione Culturale. «Museo del Ciclismo - Mirjam MELCHERS» (en italià). [Consulta: 10 desembre 2023].
* ↑ «Olympedia – Mirjam Melchers-van Poppel». [Consulta: 10 desembre 2023].

## Enllaços externs

* Fitxa a sitiodeciclismo.net
# UTF-8

UTF-8 (8-bit Unicode Transformation Format) és una normativa de codificació de caràcters, per Unicode.

## Referències

* ↑ Lockhart, Josh. Modern PHP: New Features and Good Practices (en anglès). O'Reilly Media, 2015, p. 105. ISBN 1491905182.

## Enllaços externs

* UTF-8 (anglès)
* Pike, Rob 'Commander'. «UTF-8 history» (en anglès), 30-04-2003. Rob Pike comenta la història de com va crear UTF-8
* L'estàndard UTF-8 (anglès)
# Severí Albarracín Broseta

Severí Albarracín Broseta, en texts antics també anomenat Severino, (Llíria, País Valencià, 1850 -Barcelona, 1878) fou un dirigent anarquista valencià, que treballava com a mestre d'escola. Militant de la FRE de l'AIT, assistí al 2n congrés de la FRE de l'AIT a Saragossa el 1872, on fou nomenat membre del Consell Federal (secretari de la comarca del Sud) i, quan el congrés de Còrdova eliminà el Consell Federal, (desembre 1872-gener 1873) fou designat per formar part de la Comissió de Correspondència i Estadística, a més de secretari de l'Interior.
Participà en la revolta cantonalista d'Alcoi de 1873, on presidí el Comitè de Salut Pública. Un cop suprimida la revolta, es refugià a Suïssa, on residí usant els documents d'identitat de Gabriel Albagès. Participà en el Congrés de Berna de l'AIT d'octubre de 1876 i es relacionà amb Piotr Kropotkin. Tornà a Espanya l'any 1877 i s'instal·la a Barcelona on morí de tuberculosi el febrer de 1878.

## Referències

* ↑ «Severí Albarracín Broseta». Gran Enciclopèdia Catalana. Barcelona: Grup Enciclopèdia Catalana.
* ↑ Martínez de Sas, María Teresa. «Albarracin Broseta, Severí». A: Diccionari biogràfic del moviment obrer als països catalans. Barcelona: L'Abadia de Montserrat, 2000, p. 54-55. ISBN 9788484152439.
# Pathet Lao

El Pathet Lao (en laosià: ປະ ເທດ ລາວ, "Terra de Laos") va ser un moviment polític i una organització nacionalista i comunista de Laos, format a mitjans del segle xx. El grup va tenir èxit a prendre el control polític després d'una guerra civil, després de la qual va succeir una revolució insurgent que es va estendre des de la dècada de 1950 fins a 1975.
El Pathet Lao sempre va tenir molta afinitat amb els comunistes del veí país del Vietnam. Durant la guerra civil, va estar organitzat, proveït i fins dirigit per l'exèrcit del Vietnam del Nord. El Pathet Lao va ser l'equivalent laosià del Viet Minh i el Viet Cong. Eventualment, el terme va esdevenir el nom genèric dels comunistes de Laos. El moviment polític de Pathet Lao inicialment va ser anomenat Partit del Poble de Laos (entre 1955 i 1972), per posteriorment ser batejat com el Partit Popular Revolucionari de Laos.
Després que el Pathet Lao prengués el poder després del triomf de la revolució en 1975, van deixar de ser un moviment d'insurrecció nacionalista, caient la reivindicació nacional en l'oblit. A diferència dels Khmers rojos, el Pathet Lao rebia una forta influència vietnamita. Dins dels dirigents més importants del Pathet Lao hi ha al príncep Souphanouvong, Kaysone Phomvihane, Phoumi Vongvichit, Nouhak Phoumsavanh i Khamtay Siphandone.

## Referències

* ↑ «Pathet Lao | Communist, Marxist-Leninist, Revolution» (en anglès). Britannica. [Consulta: 27 maig 2024].
* ↑ Savada, Andrea Matles. «The Pathet Lao». A: Laos: A Country Study (en anglès), 1994.
* ↑ Courtois, Stephane. The black book of communism: crimes, terror, repression (en anglès). Cambridge, Mass.: Harvard University Press, 1999. ISBN 0-674-07608-7.

## Enllaços externs

* «Laos» (en anglès). The Columbia Electronic Encyclopedia. [Consulta: 27 maig 2024].
# Grup dels tres

El Grupo de los Tres, Grup dels Tres, (G-3) és un Tractat de Lliure Comerç entre Colòmbia, Veneçuela i Mèxic. Va ser signat el 13 de juny, 1994, en Cartagena d'Índies, i va entrar en vigor l'1 de gener, 1995, encara que el camí a la integració va començar el 28 de febrer, 1989. L'acord, és de tercera generació, és a dir, no només està destinat a liberalitzar el comerç sinó que inclou regulacions d'inversió, serveis, compres governamentals, regulacions per a lluitar contra la competència injusta i protegeix els drets de propietat intel·lectual. Aquest acord és un vincle entre el NAFTA i la Comunitat Andina de Nacions.
L'estructura del G-3 és la següent:

## Enllaços externs

* Text del Tractat, en castellà
# Hünenberg

Hünenberg és un municipi del cantó de Zug (Suïssa).

## Història

Hünenberg és esmentat el 1173 com de Hunberg, encara que aquest document és considerat una falsificació. El 1185 va ser esmentat com de Hunoberg i el 1239 com de Hunaberc.

## Geografia

Hünenberg té una superfície, el 2006, de 18.4 km²). D'aquesta àrea un 63,4% és utilitzat per propòsits agrícoles, mentre el 17% es bosc. De la resta de la terra, un 12% són edificis o carreteres i la resta,(7.3%) és no productiu (rius, glaceres o muntanyes).
El municipi és localitzat entre el rius Reuss, Lorze i el Llac de Zug.

## Demografia

Hünenberg té una població (31 de desembre de 2018) de 8.808 habitants. El 2007, el 12,1% de la població estava formada per ciutadans estrangers. Els últims 10 anys la població ha crescut un 21,1%. La majoria de la població (2000) parla alemany (91,7%), la segona llengua és l'anglès (1,8%) i la tercera el francès (1,3%).
En les Eleccions federals suïsses de 2007 el partit més votat va ser el Partit Popular Suís que va rebre el 27,5% dels vots. Els següents tres partits més votats van ser el Partit Popular Democristià de Suïssa (26,7%), el Partit Radical Democràtic de Suïssa (21,9%) i el Partit Verd de Suïssa (15,3%).
A Hünenberg aproximadament el 85,9% de la població (entre edat 25-64) ha completat l'educació secundària superior, universitària o un Fachhochschule).
Hünenberg té un índex d'atur del 1,39%. El 2005 hi havia 253 persones ocupades en el sector econòmic primari i 74 negocis en aquest sector. 1.092 persones estan ocupades en el sector secundari i hi ha 95 negocis en aquest sector. 2.881 persones estan ocupades en el sector terciari, amb 445 negocis en aquest sector.
L'històric de la població és dona en la taula següent:
| Any | Població |
| 1771 | 812 |
| 1850 | 1.032 |
| 1900 | 943 |
| 1950 | 1.409 |
| 1970 | 1.819 |
| 1980 | 4.105 |
| 2000 | 6.987 |

## Llocs de patrimoni d'importància nacional

L'Església catòlica de St. Wolfgang és a la llista dels llocs de patrimoni d'importància nacional.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
* 1 2 Hünenberg en Alemany, Francès o Italià al Diccionari històric de Suïssa.
* 1 2 3 4 5 «Swiss Federal Statistical Office», 05-01-2016.
# Comte d'Eck

Christian Friedrich Graf Von Eck, Comte d'Eck (?-1712) va ser el general major dels exèrcits austracistes, a les ordres del mariscal Guido von Starhemberg, de qui era un home de confiança. Va ser enviat al baluard de Cardona per governar-lo i protegir-lo durant el setge borbònic de l'hivern de 1711 i va morir el Gener/Febrer de 1712 a l'hospital de Sant Andreu de Manresa com a conseqüència d'una ferida rebuda durant la batalla de Cardona. El comte a ser enterrat a la Col·legiata Basílica de Santa Maria de Manresa.

## Referències

* ↑ «Els protagonistes: aliats».
* ↑ «Enterrament Comte d'Eck». Arxivat de l'original el 2012-06-23. [Consulta: 27 juliol 2013].
# Sis dies d'Essen

Els Sis dies d'Essen era una cursa de ciclisme en pista, de la modalitat de sis dies, que es corria a Essen (Alemanya). La seva primera edició data del 1960 i es va disputar fins al 1967. Fritz Pfenninger i Peter Post, amb tres victòries, foren els ciclistes que més vegades guanyaren la cursa.

## Palmarès

| Any | Primers | Segons | Tercers |
| 1960 | Hans Jarosczewicz Günther Ziegler | Klaus Bugdahl Gerrit Schulte | Reginald Arnold Ferdinando Terruzzi |
| 1961 | Reginald Arnold Ferdinando Terruzzi | Rudi Altig Hans Junkermann | Klaus Bugdahl Jean Roth |
| 1962 | Klaus Bugdahl Fritz Pfenninger | Rudi Altig Hans Junkermann | Emiel Severeyns Rik Van Steenbergen |
| 1963 | Rudi Altig Hans Junkermann | Peter Post Rik Van Steenbergen | Klaus Bugdahl Fritz Pfenninger |
| 1964 | Rudi Altig Hans Junkermann | Klaus Bugdahl Sigi Renz | Palle Lykke Jensen Rik Van Steenbergen |
| 1965 | Peter Post Rik Van Steenbergen | Rudi Altig Hans Junkermann | Palle Lykke Jensen Freddy Eugen |
| 1966 | Peter Post Fritz Pfenninger | Klaus Bugdahl Sigi Renz | Rudi Altig Dieter Kemper |
| 1967 | Peter Post Fritz Pfenninger | Sigi Renz Hans Junkermann | Horst Oldenburg Dieter Kemper |

## Referències

* 1 2 «6 jours d' Essen (Allemagne)». [Consulta: 19 desembre 2022].
# Pathos

Pathos és un vocable grec (πάθος) que pot prendre diverses accepcions. És un dels tres modes de persuasió en la retòrica (juntament amb l'ethos i el logos), segons la filosofia d'Aristòtil. En la Retòrica d'Aristòtil (llibre 1, 1356), el pathos és l'ús dels sentiments humans per afectar el judici d'un jurat. Un ús típic seria intentar transmetre a l'audiència un sentiment de rebuig cap al subjecte d'un judici per intentar amb això influir en la seva sentència. En aquest sentit, es pot dir que crear en l'audiència un sentiment de rebuig cap al subjecte jutjat, al marge del fet que s'està jutjant, és en el sentit etimològic de la paraula crear un argument patètic.
* Es pot utilitzar aquest terme per a referir-se al sofriment humà normal d'una persona, el sofriment existencial, propi de l'ésser humà en el món i contrari al patiment patològic o mòrbid. Significa també passió, disbauxa passional no patològica però induïda.
* En la crítica artística, la paraula pathos s'utilitza per a referir-se a l'íntima emoció present en una obra d'art que desperta una altra emoció similar en qui la contempla.
* Es pot definir com: «tot el que se sent o experimenta: estat de l'ànim, tristesa, passió, patiment, malaltia».
* Concepte ètic referit a tot el rebut per la persona, biològicament i cultural.
Dins del binomi eros-pathos, s'entén com la bipolaritat permanent d'amor-mort, del cicle genèsic que enllaça amb el patiment de l'amor, o amb l'amor sofrent.

## Referències

* ↑ Pathos a Optimot
* ↑ «Pathos». Gran Enciclopèdia Catalana. Barcelona: Grup Enciclopèdia Catalana.
* ↑ «Pathos». Gran Enciclopèdia Catalana. Barcelona: Grup Enciclopèdia Catalana.
# ICO

«ICO» té aquests significats:
* Institut Català d'Oncologia, centre i empresa pública d'atenció oncològica creat el 1995
* Institut Català d'Ornitologia, entitat sense ànim de lucre dedicada a l'estudi dels ocells a Catalunya fundada l'any 1975